**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2024. július 11-i**

**nyilvános rendkívüli ülésére**

**TÁRGY:**

**Önkormányzati tulajdonú ingatlanok**

**értékesítése**

**ELŐADÓ:**

Druskoczi Tünde

polgármester

**Tisztelt Képviselő-testület!**

Az önkormányzat forgalomképes vagyonát képezi a Balatonberény belterület 276 hrsz-ú, „kivett lakóház” megjelölésű, 1635 m2 nagyságú, természetben Balatonberény, József A. u. 23. szám alatt található ingatlan, melynek pályázat útján történő értékesítéséről döntött a T. Képviselő-testület 40/2024.(III.21.) számú határozatával, 30.000.000 Ft minimális vételár meghatározásával.

Az ingatlanforgalmi szakértő az ingatlan becsértékét egyébként 25.000.000 Ft-ban állapította meg.

A pályázati kiírás közzétételéről 2024. április elejétől folyamatosan gondoskodtunk, és az ingatlant meghirdettük -1 hónapon keresztül- az ingatlan.com hirdetési felületen is. A pályázatok benyújtásának határideje 2024. június 30. napján járt le.

**Határidőn belül az ingatlan megvételére pályázat nem érkezett.**

A képviselő-testület a 168/2023.(IX.28.) számú határozatával döntött az önkormányzat tulajdonát képező Balatonberény zártkert 2489, 2549, 2590 és 2168 hrsz-ú ingatlanok pályázat útján történő értékesítéséről. Az ingatlanok közül a 2590 hrsz-ú ingatlant sikerült értékesíteni 800.000 Ft vételárért.

A fennmaradó 3 külterületi ingatlan értékesítése céljából a testület 64/2024.(IV.25.) számú határozata alapján a pályázati kiírást ismételten közzétettük 2024. június 30-i határidővel, az ingatlan.com oldalon is hirdettük az ingatlanokat, azonban **határidőben ezekre sem érkezett pályázat.**

**A pályázati kiírásokat előterjesztésemhez mellékelem.**

Kérem a T. Képviselő-testületet, hogy szíveskedjen dönteni arról, hogy a pályázati kiírásokat ismételten közzé tegyük-e, ha igen, milyen benyújtási határidővel.

A József A. u. 23. szám alatti ingatlan vonatkozásában mindenképp javaslom a felhívás ismételt közzétételét és kérem, hogy a T. Képviselő-testület döntsön arról is, hogy az ingatlan minimális vételára továbbra is 30.000.000 Ft-ban, vagy attól kisebb összegben –figyelemmel az ingatlanforgalmi szakértői véleményben foglaltakra is- kerüljön meghatározásra.

**Döntési javaslat**

**Balatonberény község Önkormányzat Képviselő-testületének ../2024.(VII.11.) határozata az önkormányzat tulajdonát képező ingatlanok értékesítéséről**

Balatonberény Község Önkormányzat Képviselő-testülete az előterjesztésben foglaltakat megismerte, megtárgyalta és az alábbi döntést hozza:

1. a Balatonberény zártkert 2489, 2549 és 2168 hrsz-ú ingatlanok vonatkozásában a pályázati kiírás ismételt közzétételét nem támogatja.

**vagy/**

támogatja változatlan feltételekkel, 2024…………benyújtási határidővel.

b) a Balatonberény belterület 276 hrsz-ú ingatlan értékesítése céljából elrendeli a pályázati kiírás ismételt közzétételét….Ft minimális vételárral és 2024. …………..benyújtási határidővel.

Határidő: pályázat közzétételére 15 nap

Felelős: Druskoczi Tünde polgármester

Balatonberény, 2024. július 3.

Druskoczi Tünde sk.

polgármester